[{"text_idx": "#000002", "text": "Mae awdur un o lyfrau academaidd mwyaf dylanwadol y Gymraeg wedi honni nad oes digon o barch wedi cael ei roi iddo na'i gyd-olygydd."}, {"text_idx": "#000005", "text": "Mae hefyd yn so\u0302n am ei \"embaras\" o glywed pobl yn cyfeirio at y llyfr fel 'Geiriadur Bruce', ac yn wfftio awgrymiadau fod rhai geiriau yn y Geiriadur bellach yn gallu achosi loes i bobl."}, {"text_idx": "#000006", "text": "\"Mae pawb yn ein defnyddio ni, ond does 'na neb yn ein parchu ni,\" meddai Dr Griffiths, o drafod awduron geiriaduron yn gyffredinol."}, {"text_idx": "#000007", "text": "\"Does yna ddim parch nag anrhydeddau academaidd o fath yn y byd wedi'u cynnig i fi, Dafydd Glyn Jones na neb arall weithiodd ar y Geiriadur."}, {"text_idx": "#000008", "text": "\"Os ydych chi'n seleb bumed radd ar y teledu yn Lloegr fe gewch chi gymrodoriaeth ym Mhrifysgol Bangor neu radd anrhydeddus. Bod yn bwysig yn Lloegr ydi'r peth pwysig, neu bod yn ariannog iawn, ac yn barod iawn i roi arian mawr i'r colegau.\""}, {"text_idx": "#000010", "text": "\"Fe gawsom ni ddau swm o arian gan Fwrdd yr Iaith, fel yr oedd bryd hynny, am ganiata\u0302d i'w droi'n electronig, ond dylem fod wedi cael, neu wedi mynnu, llawer iawn mwy,\" dywedodd Dafydd Glyn Jones."}, {"text_idx": "#000011", "text": "\"Drwy roi caniata\u0302d fe wnaethom yn bosibl swyddi gwerth cannoedd o filoedd o bunnau yng Nghanolfan Bedwyr, Prifysgol Bangor, llawer iawn mwy nag a gawsom ni erioed.\""}, {"text_idx": "#000012", "text": "Dywedodd Dr Griffiths nad oedd yn teimlo fod unrhyw un o'i gyfoedion yn fodlon gwneud yr un aberth ag y gwnaeth o a Dafydd Glyn Jones."}, {"text_idx": "#000013", "text": "\"Dwi ddim yn gweld neb yn codi o'r genhedlaeth iau ymysg academwyr Cymru sy'n barod i aberthu 10 neu 20 mlynedd o'u hoes ac o'u gyrfa i wneud gwaith fel hyn,\" meddai."}, {"text_idx": "#000014", "text": "Dywedodd llefarydd ar ran Prifysgol Bangor wrth Cymru Fyw mai swm o \u00a33,000 y mae'r Brifysgol yn ei dderbyn yn flynyddol i gynnal a lletya'r Geiriadur ac mai \"cyfran fechan o'r arian hwnnw sy'n mynd at gyflogau\"."}, {"text_idx": "#000015", "text": "Prif StraeonYsgolion o Gymru wedi wynebu trafferthion yn DoverPublished6 awr yn o\u0302lPencampwriaeth y Chwe Gwlad: Yr Alban 22-34 CymruPublished8 awr yn o\u0302l'Rhesymol' i newid arwyddair 'byd gwyn' eisteddfodPublished19 awr yn o\u0302l"}, {"text_idx": "#000020", "text": "'Rhan fach iawn o hanes Affrica ydi caethwasiaeth'"}, {"text_idx": "#000026", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]